1. V názve zmluvy vyplniť číslo nariadenia 99/2022 z 30. marca 2022
2. Vyplniť údaje oprávnenej osoby. Ak je oprávnená osoba FO, prečiarknuť/vymazať PO. Ak je oprávnená osoba PO, prečiarknuť/vymazať FO.
3. Ak je oprávnených osôb viac, je treba skopírovať a vyplniť tabuľku oprávnená osoba toľkokrát, koľko je oprávnených osôb.
4. Vyplniť údaje odídenca. Údaj „identifikátor“ je uvedený v doklade o tolerovanom pobyte (štatút DOČASNÉHO ÚTOČISKA). Údaj „rodné číslo“ je uvedený v doklade o tolerovanom pobyte (štatút DOČASNÉHO ÚTOČISKA). Údaj „číslo dokladu o tolerovanom pobyte“ je uvedený v doklade o tolerovanom pobyte (štatút DOČASNÉHO ÚTOČISKA).
5. Ak je odídencov viac, je treba skopírovať a vyplniť tabuľku odídenec toľkokrát, koľko je odídencov.
6. Vyplniť údaje o nehnuteľnosti. Informácie sa dajú získať z LISTU VLASTNÍCTVA, ktorý je verejne dostupný na katasterportal.sk
7. V časti **predmet zmluvy** bod 2 sa musí doplniť počet izieb.
8. V časti **predmet zmluvy** bod 3 sa môže vyplniť zoznam hnuteľných vecí v nehnuteľnosti – napr. práčka, chladnička, televízor, .......
9. V časti **predmet zmluvy** bod 5 treba vybrať jednu možnosť – podľa toho, či ide o byt alebo ubytovacie zariadenie.
10. V časti **doba ubytovania** bod 1 sa vyberie možnosť či ide o celú nehnuteľnosť alebo časť nehnuteľnosti.
11. V časti **doba ubytovania** bod 1 sa musí vyplniť dátum OD – DO. Na dobe ubytovania sa dohodnú zmluvné strany, môže byť akákoľvek, napr. do 31.12.2022. Príspevok sa podľa nariadenia bude poskytovať zatiaľ iba do 30. júna 2022.
12. V časti **doba ubytovania** bod 2 sa musí vyplniť počet nocí ubytovania do dňa uzavretia zmluvy.
13. V časti **záverečné ustanovenia** bod 8 sa doplní počet rovnopisov podľa počtu zmluvných strán.
14. Musí sa vyplniť miesto a dátum.
15. Ak je oprávnených osôb alebo odídencov viac, musí podpísať zmluvu každá osoba. Každá osoba uvedie tlačeným písmom meno a priezvisko a k tomu sa podpíše. V prípade dieťaťa sa uvedie meno a priezvisko dieťaťa a k tomu meno a priezvisko zákonného zástupcu (rodič), ktorý to podpíše. Podpisovať sa budú do riadkov pod seba.
16. Prílohou zmluvy je
* čestné vyhlásenie oprávnenej osoby
* výkaz oprávnenej osoby
* fotokópia dokladov o tolerovanom pobyte